555 
Instrumenta cibaria secundi et tertii paris tumida, infra 
protuberantia , articulatione maxillarum cardinali deorsum 
obtuse angulata, mento angulo ferme recto a hypostomate 
descendente. Membrana articularia maxillarum profunde pli- 
cata, biloba, lobo exteriore magno, ovate triangulo, interiore 
angusto, lunato. 
Maxillæ cardine triangulo, stipite quam hoc duplo lon- 
giore, oblonge quadrato, infra et extra convexo, margine 
interiore ad membranam articulariam sinuato. Maia stipite 
maxillari duplo brevior, ampla, depressa, triangula, longior 
quam latior fere duplo, spinulis senis leviter incurvis, robustis, 
magnitudine ad uncum versus valde decrescentibus, basi spi- 
nulis binis brevibus , robustis , rectis fultis pectinata uncoque 
terminali coronata brevi, extrorsum spinulis nonnullis brevis- 
simis, obtusis circumdato. Palpi maxillares setacei, longi- 
tudine antennis non multum inferiores, sed iis tertia parte 
tenuiores; articulus primus obconicus, rectus, sesqui longior 
quam crassior, mala maxillari plus quam dimidia parte bre- 
vior; articulus secundus duplo longior articulo primo, sed eo 
paulo tenuior, cylindricus, nonnihil incurvus; articulus tertius 
spiniformis, basi leviter incurvus, ceterum rectus, junctam 
articulorum præcedentium longitudinem nonnihil superans, e 
basi quam articulo secundo duplo fere tenuiore appendiceque 
instructa exteriore minuta, molli, setacea, incurva valde ex- 
tenuatus, acutissimus. Stipes palporum maxillarium brevis, 
annuliformis. 
Mentum longitudine ferme hypostomatis, duplo longius 
quam latius, basi et apice subtruncatum, lateribus late in- 
curvis , angulis omnibus acutis, Stipes palporum labialium 
latitudinis menti terminalis, trapezoideus, latitudine antica 
duplo pæne longitudinem mediam superans. Palpi labiales 
conici, stipite tertia parte longiores, palpis . alterius paris 
triplo tertiaque parte breviores; articulus primus conice cy- 
lindricus , longior quam crassior fere triplo , longitudine arti- 
culi primi palporum maxillarium, sed eo duplo tenuior; arti- 
culus secundus conicus , articulo præcedente sexta parte 
brevior eoque duplo pæne tenuior. Lingua lata, pulvinata, 
VIII. 36 
